Downloaded from YTS.MX
Official YIFY movies site: YTS.MX
Hienoa. Hyvää työtä, Augusto.
Sielläkin menee näköjään hyvin. Hienoa. Hengitä välillä.
Hengitä ja kauho. -Joku on veden alla, opettaja.
Jonain päivänä vielä hukut, Goyo.
Tule pois. -Kyllä, opettaja.
Goyo! Jonain päivänä vielä hukut!
Pää kiinni, Augusto!
Lähdetkö?
Tämä tee ei ole teetä.
Vedän neljä konserttia. Vähän armoa.
Mukavaa päivää, sisko.
Samoin.
Helvetti!
Paskat tästä.
Yksi, kaksi, kolme, neljä, viisi, kuusi, seitsemän, kahdeksan, yhdeksän, kymmenen.
Yksi, kaksi, kolme, neljä, viisi, kuusi, seitsemän, kahdeksan…
…kaksikymmentäseitsemän, 28, 29, 30…
Buona giornata, Goyito. -Samaa sinulle, Miranda.
Mirandita. -Buongiorno, muru.
Huomenta, Goyete. Miten menee?
Hyvin. Miten menee, Momo?
En nukkunut yhtään. Cata tuli eilen luokseni käymään.
Söimme illallista ja ahmimme sarjaa yömyöhään. Olen nyt aivan kuollut.
Ei pidä paikkaansa. Et olisi täällä nyt, jos olisit kuollut.
Tiedät kyllä, mitä tarkoitan.
Museo Nacional de Bellas Artes on Latinalaisen Amerikan tärkein museo.
Se on kerännyt laajan kokoelman 120-vuotisen historiansa aikana.
Täällä on yli 12 000 taideteosta useilta eri aikakausilta.
Näytän teille nyt yhden lempiteoksistani.
Jatketaan.
Rembrandtin Nuoren naisen muotokuva.
Vaihdoitko lukon? -Vaihdoin.
Mokasin, mutta se on nyt historiaa. -Miten niin?
Se ei ollut vain moka. Jouduit vankilaan!
Miten niin vankilaan? Olin asemalla 72 tuntia. Se ei ole mikään iso juttu.
Kaipaan sinua ja poikia. Ole kiltti.
Olit poissa päivän. Poika ei päästänyt sisään.
Omaa isäänsä. Missä oikein olit? -Käskin olla päästämättä sinua sisään.
Vastaa. Missä oikein olit?
Aloitin työt keskustan museossa. -Kiva juttu.
Mitä teet? -Mennään sisälle.
Lopeta, Miguel. Häivy nyt jo.
Minne muka menisin? Oletko hullu? Luuletko, että voin vain lähteä?
Koti on minunkin. Lapseni ovat täällä.
Käsketkö lähtemään? Pilaatko elämäni?
Tämä on ainoastaan omaa syytäsi. Kasva aikuiseksi ja lähde lätkimään.
Häivy.
Lähtikö hän? -Lähti. Ei enää mitään hätää.
Palasiko veljesi?
Ei. -Eikö? Ei se mitään.
Hei, kultaseni.
Illallinen on valmis, Goyo.
Saanko tulla sisään? -Saat.
Jopas jotakin.
Maalaat taas. Mahtava juttu.
Eikö viime kerrasta ole kolme vuotta? -Neljä vuotta ja seitsemän kuukautta.
Unohdan aina pandemian.
Onpa kaunis. Onko siinä ihmishahmo?
Näyttää naiselta. -Niin.
Onko hän kuvitteellinen? -Hän on museotyöntekijä.
Hän on siis olemassa. -Niin on.
Mitä hän tekee museossa? -Hän on vartija.
Mikä hänessä sai sinut taas maalaamaan?
Kauneus.
Ja jokin, mitä en osaa määritellä.
Mennäänkö syömään? Odotan keittiössä.
Mikä hätänä? Kaipaatko häntä?
Hän ei suutu, vaikket päästänyt häntä sisään. Hän rakastaa sinua.
Hän on isäsi. -Hän rakastaa Cutia enemmän.
Kuka niin sanoi? Tuo ei pidä paikkaansa.
He ymmärtävät toisiaan paremmin, koska ovat niin samanlaisia.
Missä olit?
Romin ja muiden kanssa.
Otitko rahaa purkista?
Mikä sinua vaivaa, Cuti? -Miten niin?
Aloitin tänään uuden työn.
Pyysin sinua vahtimaan veljeäsi, ja katosit päiväksi. Mitä on tekeillä?
Kuuntele, Cuti.
Jos et aio auttaa täällä mitenkään,
asu isäsi tai tyttöystäväsi luona.
Heitätkö minut ulos niin kuin isänkin?
Älä aloita, senkin kakara!
Älä ainakaan ole kuin isäsi.
Olet liian fiksu siihen.
Älä rikko pannua! Hemmetti!
Hyvää työtä, Goyo. Annoit parastasi. Tuo riittää tältä päivältä.
Augusto! -Anteeksi, opettaja.
Hyvää huomenta. -Huomenta.
Museossa on paljon argentiinalaistaidetta.
Täällä ovat edustettuina Cándido López, Prilidiano Pueyrredón,
Emilio Pettoruti, Xul Solar, Antonio Seguí,
Marta Minujín,
Antonio Berni -
ja León Ferrari.
Pitää vielä ostaa ruokaa.
Minulla on jääkaapissa vain jogurttia. -Vältän maitotuotteita.
Niinkö?
Nähdään. -Ciao.
Huomiseen, Momo ja Miranda.
Olen siellä noin tunnin päästä.
Menen metrolla. Tulen 40 minuutin päästä.
Sopiiko? Suukkoja. Heippa.
Remontin vuoksi juna ei pysähdy Las Herasin asemalla.
Seuraava asema on Santa Fe. Vaihtoyhteys D-linjalle.
Kymmenen, 11, 13… Tai siis 12…
Neljä… Tai siis viisi, kuusi,
seitsemäntoista, 18, 19, 20, 21, 22…
Seuraava asema on Santa Fe. Vaihtoyhteys D-linjalle.
Anteeksi.
Ei mitään hätää. Juna jatkaa pian matkaa.
Hän tuli kotiin ja kävi suihkussa.
Entä sitten? -Hän ei käy suihkussa ennen ruokaa.
Hän meni huoneeseensa ja sanoi olevansa ihan kunnossa.
Hän ei ollut sitä. Hän oli hermostunut ja paniikissa.
Syökö hän lääkkeitään? -Kellon tarkkuudella.
Ehkä hänelle sattui jotain. -Ehkä.
Hänellä meni niin hyvin.
Hän alkoi taas maalaamaan. -Hienoa.
Hän maalaa muotokuvaa eräästä museon naisvartijasta.
Vai sellaista.
Goyo?
Voinko tulla sisään?
Valmistan rigatonia peston kera.
Onko kaikki hyvin?
Sattuiko jotain?
Säikäytin naisen. -Miten niin säikäytit naisen?
Hän on erityinen.
Hän aloitti museossa tiistaina. Hän on uusi vartija.
Näit hänet tiistaina, eilen ja tänään.
Niin. Hän ei nähnyt minua.
Kävelin hänen ohitseen monta kertaa, mutta hän ei huomannut minua.
Tänään hän huomasi.
Hän säikähti.
Seurasin häntä metroon. -Menitkö muka metroon?
Valot sammuivat, ja juna pysähtyi keskelle tunnelia.
Olin todella ahdistunut ja hermostunut. En saanut edes henkeä.
Hän säikähti, kun näki sinut sellaisena.
Hän sai minusta huonon vaikutelman eikä halua enää tutustua.
Hetkinen nyt. Fobiat ovat yleisiä.
Juna pysähtyi, ja valot sammuivat. Reaktiosi oli minusta ymmärrettävä.
Voit vielä korjata tilanteen. Olen voittanut monta vaikeaa taistelua.
Miksi ne olivat vaikeita, Matute?
Olen korjannut mahdottomiakin tilanteita.
Hei, poika.
Hei. -Tapasin Marce-tädin.
Miten sinulla menee, kultaseni?
Teetkö matikan läksyjä? -Tämä on geometriaa, äiti.
Niin tietenkin. Onko kaikki hyvin?
Missä veljesi on? -Hän pakkasi tavaransa ja lähti.
Kaikenko? -Hän vei vaatteensa ja PlayStationin.
KESKISORMEN HISTORIA
En voi lähteä ulos ennen 12. päivää. Paraguayn konsertti on silloin.
Goyito.
Tulkaa Palazio Pazin konserttiin Buenos Airesissa 14. päivä. Suukkoja.
Älä valehtele. Et anna heille lippuja.
He pyytävät minulta lippuja, mutta eivät vaivaudu paikalle.
Musiikki ei kiinnosta heitä lainkaan.
Tekopyhiä ystäviä. -Silti ystäviä. Älä viitsi rienata heitä.
Rotasismi on palannut. -Anteeksi mikä?
Saula ei lausu R-kirjaimia oikein. Hän sanoi sanan "rienata" väärin.
Alkoholin vaikutus aiheuttaa rotasismia. -Taas hän väittää minua alkoholistiksi.
Olen aina puhunut näin. Sanon ärrän hieman ranskalaisittain.
Äitikin puhui niin. Etkö muista? -Hän oli silloin humalassa.
Herran tähden sentään. -Riittää jo.
Eva on peronistinen nimi.
Niin. Ja raamatullinen. -Ei.
Vuoden 1950 jälkeen syntyneet on nimetty kylläkin Evitan mukaan.
Kuinka vanha hän on? -Hän on noin 47–50-vuotias.
Jopas! Sait haaviisi oikean MILFin. Onko hän kuitenkin hyvin säilynyt?
Onko hän siis kaunis? -Todella kaunis.
Entä perse?
Kaikilla on perse, Matute. -Tiedetään.
Kysyinkin, onko hänellä hyvä perse.
Se on harmoninen.
Entä tissit?
Myös harmoniset.
Ja tukevat. -Hän on siis rintava. Kiva.
Miksi sanoit, ettei hän nähnyt sinua?
Ehkä hän oli keskittynyt omiin asioihinsa. Hänellä on kuulemma ongelmia kotona.
Onko hän naimisissa? -En tiedä. Hänellä taitaa olla lapsia.
Milloin viimeksi pidit naisesta?
Neljä vuotta ja kuusi kuukautta sitten. Guadalupe Bazterricasta.
Hän oli mielettömän tylsä. Hän jauhoi hyönteisistä ja hämähäkeistä.
Se on hänen työtään. Hän on entomologi. -Tiedetään.
Olisinpa ottanut sitruunaa.
Keksitäänpä suunnitelma. Etkö näekin Evan joka päivä?
Näen.
Lähesty häntä heti huomenna ja korjaa se, mitä tänään tapahtui.
"Hei, Eva. Anteeksi. Ei ollut tarkoitus säikäyttää sinua metrossa.
Yritin puhua sinulle monta kertaa."
Tee selväksi, että kertoja oli useita.
"En kuitenkaan pystynyt. Seurasin sinua, ja se oli väärin."
Selvennä, että tekosi oli väärin.
"Tarkoitin silti hyvää. Olen pahoillani.
Nimeni on Goyo Villanueva. Hauska tavata." Älä kiertele kuin kissa kuumaa puuroa.
Mitä puuroa? -Tarkoitan, että pitää puhua suoraan.
Ei. Annoin sinulle jo omastani.
Olisinpa ottanut sitruunaa.
Työpuvut eivät enää mahdu minulle.
Kamalaa. -Vauhtia nyt.
García suuttuu. -Tulossa ollaan, Charly.
Nähdään. -Selvä. Heippa.
Hetkinen. Mistä tuossa oli kyse?
Ei mistään. Hän yrittää iskeä minua ja laukoo jatkuvasti kohteliaisuuksia.
Hän näyttää aluksi jäykältä, mutta on tulinen tyyppi.
Onko sinulla muuten kuumia aaltoja? -Ei. Käytän vitamiineja.
Taas García. -Niin.
Ai, Goyo. -Hyvää huomenta.
Miksi hän on täällä? -Mitä?
Hän on se hyypiö metrosta!
Se oli väärinkäsitys. Siksi tulinkin tapaamaan teitä.
Goyohan on täällä töissä. Hän on yksi museo-oppaistamme.
Etkö ole nähnyt häntä? -En.
Juuri siksi metrossa kävi niin.
Mitä tapahtui? -Eva Montero…
Hän tietää nimeni! -Eva Montero näki minut eilen metrossa.
Hän säikähti, koska tuijotin häntä siksi, että tunnen hänet museosta.
Hän ei kuitenkaan tunne minua. -Aivan. Sehän on…
Hän saattoi ehkä luulla, että olin ventovieras ahdistelija.
Siksi hän teki epämiellyttävän eleen, kun pääsin pois junasta.
En halunnut säikäyttää vaan ainoastaan tervehtiä, Eva Montero.
Tulin siis pyytämään anteeksi ja esittelemään itseni kunnolla.
Olen Gregorio Villanueva, espanjankielinen museo-opas.
Hauska tavata. -Aivan. Hauska tavata.
Ei kai siinä sen kummempaa. Olet selittänyt tilanteen.
Kiitos, Goyo. -Suokaa anteeksi.
Uskomatonta. Voi miesparkaa. Onpa kamala tilanne.
Minkä eleen oikein teit? -Tein vain näin.
Sekin ämmä. -Miksi haukut ämmäksi?
Hän on melko outo. -Eikä ole. Kuule.
Hän on aivan ihana ja fiksu tyyppi.
Hän saattaa olla fiksu, mutta hän tuijotti kuin hullu.
Silmät olivat ammollaan. Hiki valui. Luulin, että hän tappaa minut.
Voi raukkaa! -Ei mitään hätää. Asia kyllä unohtuu.
Hymyile ja ole hänelle kiva ensi kerralla.
No niin. Pidähän kiirettä. Muuten García tappaa meidät.
Tässä vuonna 1660 kudotussa gobeliinissa kuvataan hahmoja ja tapahtumia,
jotka edustavat asettelultaan ja linjoiltaan renessansin aikaa.
Barokkityylisessä reunuksessa on kasveja, aseita, lintuja sekä soittimia.
Sen alaosassa on myös Caracenan markiisin vaakuna.
Jatketaan.
Hei! -Hei, Eva Montero.
Mitä kuuluu? -Metro on suljettu kahdeksaan saakka.
Bussit ovat tupaten täynnä. En pääse tänään kotiin ikinä.
Voin pitää seuraa kahdeksaan asti. Voin tarjota juotavaa.
Älä suotta. Olen tottunut tähän.
Asun lähellä. Minulla ei ole muuta menoa.
Ette tylsisty. Olen taitava keskustelija.
Opiskelin kuvataidetta Buenos Airesissa ja väittelin tohtoriksi Madridissa.
Vau. Onpa hienoa.
Kauanko olet ollut töissä museossa? -Aloitin maanantaina 24. kesäkuuta 2013.
Mikä hätänä?
Oletteko aina ollut turvallisuusalalla? -En sentään.
Halusin itse asiassa lääkäriksi.
Sain juuri ja juuri lukion suoritettua.
Sitten isäni kuitenkin kuoli… -Otan osaa.
Siitä on jo pitkä aika.
Sitten minun piti auttaa perhettäni ja mennä töihin.
Elämä toi minut tänne.
Ettekö pidä työstänne?
Kai minä pidän siitä. En tiedä. Se riippuu vähän paikasta.
Pidän kyllä museosta. Joskus työni on kuitenkin tylsää.
En oikein tiedä. Työ on vain työtä.
Aurinko osuu kasvoihinne aivan erityisellä tavalla.
Vincent käytti samaa keltaista.
Kuka? -Vincent van Gogh.
Hän on hollantilainen taitelija. -Aivan. Hänkö leikkasi korvansa irti?
Aivan. Juuri hän.
Vincent on lempitaiteilijani.
Hänen veljensä piti hänestä huolta. Hänen nimensä oli Theo.
Minun veljeni nimi on Matías eli Matute.
Theo kuoli hieman Vincentin jälkeen. Matute on yhä elossa.
Onpa herkullista.
Tuon värin nimi on krominkeltainen. Se syntyi teollisen vallankumouksen myötä.
Uskomatonta!
Tiedät paljon kaikenlaista.
Olet -
hyvin erityinen.
Kello on pian kahdeksan.
Hienoa. Mennään. Tarjoilija! -Niin.
Kiitos, kun odotit kanssani. Kiitos myös limsasta. Olen sinulle velkaa.
Ette ole minulle velkaa limsasta. Oli ilo jutella kanssanne.
Ei tarvitse teititellä.
Teitittelen ihmisiä hyvän aikaa, elleivät he ole lapsia tai teinejä.
Rakennan ensin luottamuksen aikuisiin.
Hyvä on.
Asutko tässä lähellä? -Asun.
Miksi sitten olit metrossa?
Halusin jutella kanssanne tällä tavalla. En pystynyt siihen museossa.
Seurasin teitä, jotta huomaisitte minut.
Onnistuin vain säikäyttämään teidät.
Aivan.
Nähdään huomenna.
Kukaan ei ole sanonut minua erityiseksi.
Ehkä olen hänestä outo.
Olet outo mutta ihana. Oletko iloinen?
Todella iloinen. Kiitos neuvoista.
Eipä kestä. Olenhan veljesi. Minun pitää mennä. On kiire.
Jutellaan myöhemmin. -Selvä.
Kuulemiin. -Heippa.
Onko hän oikeasti noin kaunis?
Et koputtanut. -Ovi oli auki.
Kuulitko keskusteluni Matuten kanssa? -Kuulin vain, että kiitit neuvoista.
Menen ravintolaan Julitan kanssa.
Miltä tuntuu? -Kerron, kun saan sen valmiiksi.
Tarkoitin sitä naista.
Vai niin.
Jutteletteko paljonkin? -Kyllä. Kävimme tänään limsalla.
Haluaisin tavata hänet. Voimme mennä limsalle kolmistaan.
Pitää mennä. Julita odottaa alakerrassa.
Uunissa on ruokaa. Nähdään myöhemmin.
Sitä naista pitää varoittaa. -Älä edes harkitse asiaa.
Hänen täytyy tietää Goyon oireyhtymästä.
Nainen on kyllin vanha tajuamaan asian.
Miten niin kyllin vanha? Mitä tarkoitat? -Hän on meidän ikäisemme.
Anteeksi häiriö. Ruoka oli erinomaista.
Kiitos, Marquito. Nähdään. -Öitä.
Hän ei ole lapsi. Anna hänen elää.
Ei haittaa, jos kaikki ei mene nappiin. -Miten niin?
Ei sinullakaan. -Minulla ei ole Aspergeria.
Sinulla on kaikenlaista muuta.
Anna hänen elää. Se ei ole väärin.
Hetkinen. Seuraavaksi sanot minua holhoavaksi ja ylisuojelevaiseksi.
Tai manipuloivaksi tukahduttajaksi.
Sinusta kohtelen häntä kuin lasta, jota en saanut. Sano vain.
Kulmissa olevat siniset kaakelit sopivat upeasti valkoisten kanssa.
Sano se. Haluat kuitenkin. -Se oli Goyon idea.
Maistuisiko vuoden 2016 Cabernet Franc?
Hetkinen. Mikä ikäinen hän siis on? -Minkä ikäinen itse olet, Saula?
Kyllin vanha.
Palaan pian.
Joko taas, Goyo? Hukut vielä. Olen sanonut monta kertaa.
Tule pois sieltä. -Selvä, opettaja.
Oho.
Goyo!
Hei, lapsi.
Pitääkö minun lähteä? -Ei.
Minulla oli tylsää. Lähdin kiertelemään.
Valitsit sitä varten oivan paikan.
Oletko käynyt museossa aiemmin? -En.
Tulitko tänne yksin? -Äitini kanssa. Hän on täällä töissä.
Niin minäkin. Mikä äitisi nimi on? -Hänen nimensä on Eva Montero.
Hän käski olemaan kuljeksimasta yksin.
"Kuljeksimatta." -Mitä?
Sano "kuljeksimatta". Ei "kuljeksimasta".
Vaihda S toiseen T-kirjaimeen.
Olen Gregorio Villanueva eli Goyo.
Olen espanjankielinen opas. Tunnen äitisi Eva Monteron.
Olen Martín Aguirre eli Tato.
Kiva tavata.
Hauska tavata, Goyo.
Siskoni vahtii häntä huomenna.
En tiedä, mitä hittoa oikein teen. Elämäni on pelkkää kaaosta.
Yksi päivä kerrallaan. -Niinpä niin.
Päivä kerrallaan.
Oho! Mikä tuo on?
Vau!
Hän pyysi minua kahville.
Hyvä. -En ehdi tänään.
Ehdotin huomista tai ylihuomista.
Hyvä. -En oikein tiedä.
Nämä hetket ovat silti ihania.
Nautin juttelusta, katseista, kukista ja vaikeasti tavoiteltavan esittämisestä.
Se on mahtavaa.
Ja tietenkin siitä, mitä siitä seuraa.
Sen jälkeen kaikki kuitenkin muuttuu. Kaikki menee päin persettä.
Maljat ja suitsukeastiat vietiin kirkosta.
Satuloista roikkuu irrotettuja päitä.
Entä alaston tyttö?
Hän on valkoinen vanki. Hän on tuossa puoliksi tajuton.
Hänet on siepattu. -Aivan.
Mielenkiintoinen teos.
Se on ensimmäinen iso maalaus, joka esittää alkuperäiskansaa.
Minusta tulee presidentti vuonna 2051.
Kuulostaa hyvältä. Sinun pitää valmistautua siihen paljon.
Sinun pitää oppia ymmärtämään ihmisten ongelmia ja tarpeita.
Eva Montero!
Keskustelimme maalauksesta poikanne eli tulevan presidentin kanssa.
Niinpä tietysti. -Äiti.
Goyo tietää kaiken museon maalauksista.
En kaikista. Useimmista kyllä. -Aivan.
Mennään. Emme halua myöhästyä.
Selvä. Kiitos, Goyo.
Mukavaa viikonloppua. -Kiitos.
Hei sitten.
Maali! Sillä lailla!
Juhlisit nyt sinäkin maalia!
Helvetin upea maali. Bravo!
En pysty heti seksiin, kun suutelemme ensi kertaa.
Etene vain omaan tahtiisi.
Varo vähän!
Olen tutkinut seksuaalisuutta. Näin mielenkiintoisia asioita.
Niinkö? Oletko katsellut pornoa?
Sitäkin, mutta minun piti lopettaa. Menin sivustolle, mutta suljin sen heti.
Kaikki oli järjestetty aihealueittain.
Anaali, sidonta, etnisyys, tissit…
Näit siis vähän kaikkea. -Näin jonkin verran.
Itsetyydytys, MILF, biseksuaali, homot, orgiat, lähetyssaarnaaja…
Se ei liity Misionesiin tai uskontoon.
Se on seksiasento. -Tiedän kyllä.
Katsotko pornoa, Matute? -Kaikkihan sitä katsovat.
Näitkö mitään, mistä kiinnostuit?
Näin. Siellä oli myös asioita, joita en usko Eva Monteron tekevän.
Et tunne häntä vielä.
Saattaisit yllättyä siitä, mitä moni tekee suljettujen ovien takana.
Mitä et muka usko hänen tekevän?
Fistausta, mällejä, eriteleikkejä… -Näit paljon kaikenlaista.
Noita ei tehdä ensimmäisellä kerralla.
Tiedätkö, mistä itse pidät?
Pidän siitä, mitä alhaalla tapahtuu. -Kun se kovettuu.
Pidän siitä, miltä terskassa tuntuu.
Niin. Se on tärkein erogeeninen alue. Naisilla on klitoris ja miehillä terska.
Näin yöllä unta, jossa Eva Montero suuteli terskaani.
Mitä? -Näin yöllä unta…
En voi huutaa. Eva Montero suuteli terskaani.
Olipa melkoinen uni. -Niinpä.
Hän on varmaan paljon kokeneempi.
Niin varmaankin.
Syö nyt. Ruoka jäähtyy.
Pyydä häntä syömään. -Eikö ole liian aikaista?
Ei tällä vuosisadalla.
Kutsu hänet ihmeessä syömään. Hän suostuu takuulla.
Varo vähän! Etkö muka nähnyt häntä? -Minähän istun tässä!
Juuri tästä puhuin aiemmin Los dioses de la Pampan kohdalla.
Sívori kuvitti kahteen otteeseen Godofredo Daireaux'n kirjoja.
Vuonna 1902 Los dioses de la Pampa…
Nähdään huomenna.
Eva Montero.
Anteeksi. Säikäytin teidät taas. -Ei se mitään.
Olen pahoillani. -Älä suotta.
Oletteko nähnyt Van Goghin teoksen?
En. -Se on alkuperäinen.
Tämä on ensimmäisiä töitä, jotka Vincent teki Pariisissa.
Hän kirjoitti veljelleen Theolle, että on vain yksi Pariisi.
Siellä eläminen oli rankkaa, mutta ranskalainen ilma kirkasti mielen.
Tulisitteko kanssani syömään?
Minäkö? -Niin. Te juuri.
Miksi kutsut juuri minut etkä jotakuta toista museon naisista?
Heissä ei ole mitään sellaista, minkä vuoksi kutsuisin heidät syömään.
Goyo.
Olemme todella erilaisia.
Olen sinua paljon vanhempi, ja…
Tiedät paljon asioita, joita minä en. Olisin tylsää seuraa.
Tekin tiedätte asioita, joita minä en.
Erilaisuus on piirre, joka yhdistää meitä, Eva Montero.
Läsnäolonne on muuttanut koko museon.
Lauantai sopii minulle.
Voimme tavata luonani.
Asutko yksin? -En. Asun siskoni Saulan kanssa.
Hän ei ole kotona. Hänellä on konsertti Paraguayssa.
Hän on pianisti. -Vai niin.
Saula Villanueva. Ehkä tunnette hänet. -En tunne.
Ette siis tunne häntä.
Olemme joka tapauksessa kahden.
Hän ei ole kotona. Jos siis suostutte. -Selvä.
Kuoliko joku?
Ei. Miten niin? -Puet tuon, kun joku kuolee.
Enhän. Puen tämän, kun lähden ulos. -Ja Chichi Galarzan äidin kuoltua.
Aivan. Tosiaan. -Oletko lähdössä ulos?
Saatan käydä lauantaina ulkona erään ystävän kanssa. En tiedä vielä.
Marce-täti voi tehdä sinulle gnocchia.
Sopii. Shampoo muuten loppui. -Selvä. Ostan lisää huomenna.
Näin voitte sukeltaa syvälle veteen.
Ymmärrättekö? Hienoa. Nyt kokeilemme sitä yhdessä.
Sinulla on hyvä asenne, Goyo.
Hyvä asenne, Goyo.
Goyo!
Meidän Goyommeko? -Niin.
Olet kamala. Aioit tehdä valituksen ja nyt käyt hänen kanssaan treffeillä.
Syömme vain illallista. -Vai niin. Minne sitten menette?
Hänen luokseen.
Hänen luokseenko? Ihanko totta? -Mitä?
Mitä? -Ne ovat treffit.
Älä nyt. -Usko pois vain.
Tiedäthän, että hän on hieman outo? Hänellä on jonkinlaisia ongelmia.
Oletko tapaillut miestä, joka ei valehtele ja puhuu suoraan?
Miestä, joka on kohtelias ja fiksu?
Komeaa miestä, joka ei osaa satuttaa?
En koskaan.
En minäkään.
Voin lainata sinulle kaulakorua.
Se on viettelevä. -Lopeta nyt jo!
Mitä? Puhun vain totta. -Älä nyt viitsi.
Mieti kolme jutunaihetta, jos keskustelu tyssää yhtäkkiä.
Älä puhu politiikasta. Se voi nimittäin pilata koko illan.
Ympäristö on hyvä aihe. Vaikutat järkevältä ja valveutuneelta.
Puhu tietenkin myös taiteesta. Siitähän sinä tiedät kaiken.
Älä mene liikaa yksityiskohtiin, koska se voi olla tylsää.
Hyvää iltaa. -Iltaa.
Hei, Goyo.
Tulkaa sisään. -Kiitos. Anteeksi.
Onpa upea koti.
Ranskalaista uusklassista tyyliä 1900-luvun alusta.
Vincent maalasi virtaustekniikalla.
Läheltä taivas näyttää liikkuvan. -Totta. Olet aivan oikeassa.
Taiteilijat olivat melkoisia neroja.
Heitä sanottiin hieman hulluiksi.
Ehkä pitääkin olla hieman hullu luodakseen tuollaista.
Melko yksinkertainen ajatus, Eva Montero.
Objektiivista todellisuutta ei ole.
Vincentillä oli kaunis ja kiihkeä tapa katsella maailmaa.
Hulluiksi sanotaan niitä,
jotka elävät, ajattelevat, tuntevat ja ovat olemassa eri tavalla kuin muut.
Eikö maailma etene taaksepäin?
Oksymoron.
Se on vastakkain asetteleva vertauskuva.
"Etenee taaksepäin." Sanoitte niin. -Aivan.
"Elävä kuollut."
"Ikuinen hetki." -Aivan.
"Kuurouttava hiljaisuus"
Esimerkkejä on lisääkin. -Aivan. Niin tietysti.
Tarkoitan vain, että edistyksen sijaan maailma jollain tavalla taantuu.
Kaikilla on nykyään esimerkiksi kännykkä. Silti ihmiset vain etääntyvät toisistaan.
Pidittekö ruoasta? -Se oli herkullista.
Haenko jälkiruoan? -Autan.
Ei tarvitse. Olette vieraani.
Selvä. Mikäs siinä.
Kas niin. Tässä.
Ojentaisitteko veitsen? -Toki.
Laitanko musiikkia? -Sopii.
Olohuoneessa on kaiutin. -Selvä.
Siihen voi yhdistää puhelimen. -Vai niin. Selvä.
Tännepäinkö? -Ei. Tuohon suuntaan.
Selvä. Anteeksi.
Et juonut yhtään viiniä.
Juonko samppanjaakin yksin?
Alkoholi ei oikein sovi minulle.
Mitä tämä on?
-Suklaamoussea appelsiinin kera.
Tekikö veljesi tämänkin? -Teki.
Onpa maukasta.
Olen kamala possu. -Ette ole. Olette nainen.
Herkullista!
Tiedän, että olet älykkö.
Sinulla on veli, joka kokkaa jumalaista ruokaa.
Eikö?
Siskosi on kuuluisa pianisti. Eikö hän olekin tuossa kuvassa?
On. -Onpa hän kaunis.
Veljesi on hänen vieressään. -Matute.
Missä vanhempasi ovat? -Minulla on äiti. Isä kuoli Vietnamissa.
Hän on tuossa kuvassa. Carlos Villanueva. -Vau. Kuoliko hän Vietnamin sodassa?
Ei.
Sota alkoi 1. marraskuuta 1955 ja päättyi 30. huhtikuuta 1975.
Aivan. -Isäni kuoli liikenneonnettomuudessa.
Se tapahtui Phú Quốcin saarella varhain aamulla 2. lokakuuta 2005.
Vai niin. Onpa ikävää.
Äitini ajoi humalassa.
Isäkin joi paljon. Niin juo myös siskoni Saula.
Matute juo normaalisti.
Vai niin. Ymmärrän.
Onko tuossa kuvassa sitten äitisi?
Hän on sisarusteni äiti. Hän kuoli, kun he olivat teini-ikäisiä.
Samassa pöydässä, jonka ääressä juuri söimme.
Hän kuoli siihen.
Olen isäni toisen vaimon poika.
Aivan. Tuota…
Eikö sinulla ole kuvaa äidistäsi? -Ei.
Onko hän elossa?
Hän asuu Félix Ruiz Allenden kanssa Tierra del Fuegossa.
Äitini nimi on Magdalena. -Selvä.
Mitä hän tekee työkseen? -Ei mitään.
Onhan hän Luis Allenden vaimo. Tai siis Ruiz Allenden.
Lisäksi hän on äiti. -Vaimo kyllä. Äiti hän ei ole.
Hän ei osaa olla äiti. Kaikkien ei pitäisi saada lapsia.
Saanko kysyä teiltä jotain? -Toki.
Teillä on ainakin yksi poika.
Niin. -Tapasin tulevan presidentin.
Aivan.
Minulla on vanhempikin poika. Häntä kutsutaan Cutiksi.
Hänen nimensä on Cristian. Hän on 16-vuotias.
Hän ei tiedä, mitä haluaa tehdä, mutta hän pitää jalkapallosta.
Hän pelaa kuin isänsä Miguel, joka oli ennen ammattilainen.
Siitä ei oikein tullut mitään.
Miguel. Teillä on siis aviomies.
En tiedä.
Ettekö tiedä, onko teillä mies? -No… Kyllä minulla on aviomies.
Olemme tällä hetkellä erossa toisistamme.
Lähinnä minun tahdostani.
Niin.
Olitteko onnellinen Miguelin kanssa?
Olin. Ainakin alussa.
Asiat kuitenkin muuttuvat.
Hän muuttui. Minä muutuin.
Hän ei ymmärrä, mitä elämässäni tapahtuu.
Edes minä itse en ymmärrä sitä.
Hän ei ymmärrä minua, hermostuu ja tekee sitten aina jotain typerää.
Siinä ongelma onkin.
Vaihdetaanko puheenaihetta?
Sopiihan se.
On arvioitu, että maapallon lämpötila nousee tänä vuonna 1,2 astetta.
Kuuden asteen nousu tarkoittaisi, että maapallolla ei olisi enää elämää.
Minulla ei ole koskaan ollut hyvää miestä. Ei kertaakaan. Ei ainuttakaan.
Tilaston mukaan useimmat ihmiset eivät ylitä 60 prosentin onnellisuutta.
Jotkut, kuten inuiitit, henkiset gurut ja Amazonin heimot yltävät 80 prosenttiin.
Oho! Sitten täytyykin olla outo, että voi olla onnellinen.
Tilastojen mukaan.
Tule tänne.
Voi, Goyo.
Olet aivan erilainen kuin muut miehet.
Olet niin…
Olet jotenkin…
En tiedä. Pidän sinusta juuri tuollaisena.
Minulla on Asperger. Ehkä se johtuu siitä.
Niin. Ehkä.
Häiritseekö se teitä?
Ei. En olisi täällä, jos häiritsisi.
Olen kuitenkin hieman huolissani, koska… En oikein tiedä.
En ole ennen ollut kaltaisesi kanssa.
Käyn vessassa.
Selvä. -Sopiiko?
Vessa on tuolla. -Selvä.
Tuolla oikealla. -Kiitos.
Goyo?
Hän tykkää syödä käsin. Hän laittoi sormen mousseen ja nuoli sitä.
Se oli melko yllättävää.
Sitten lakkasin katsomasta, eikä se ollutkaan mitään vakavaa.
Hänellä on hauskaa. Hän on vessassa. Soitan yläkerran kylpyhuoneesta.
Niin. Kaikki sujuu hyvin.
Hän halusi vaihtaa aihetta, joten noudatin neuvoasi. Ei politiikkaa.
Puhuin ympäristöstä.
Eva Montero. -Goyo.
Hei. Anteeksi.
Tulin yläkertaan, koska en löytänyt… Olenko tuossa minä?
Se ei ole vielä valmis.
Miten piirsit minut?
Ulkomuistista.
Päivänä, jona tapasin teidät.
Aloititte silloin työt museossa. Satoi, ja kirositte sateenvarjoanne.
Saatte sen valmiina, jos pidätte siitä.
Sisustitko itse huoneen?
Sisustin. Siskoni Saulan ystävä auttoi. Hänen nimensä on Julia di Pietro.
Ehkä tunnette hänet. -En. Minä en tunne oikein ketään.
Ettekö tunne häntäkään? Selvä.
Tule tänne.
Tule nyt.
Selvä.
Käy pitkäksesi.
Pitele minua.
"Missä Eeva olikin, siellä oli paratiisi."
Mark Twain laittoi Aatamin kirjoittamaan sen Eevan hautakiveen.
Suutelemme, Eva Montero. -Niin.
Jatkanko?
Sopiiko?
Sopii.
Hyvää huomenta. -Huomenta.
Oletteko lähdössä? -Olen. Siskoni vahtii kotona presidenttiä.
Aivan.
Haluatteko ensin aamiaista? -En tarvitse. Kiitos kuitenkin.
Soitanko taksin? -Ei tarvitse. Menen metrolla.
Se on muutaman korttelin päässä.
Voin soittaa taksin. Pääsette kotiin nopeammin ja mukavammin.
Haen puhelimen. -Hyvä on.
Oliko teillä hauskaa? -Oli. Minulla oli todella mukavaa.
Maalaus on todella kaunis.
Hei sitten, Goyo.
Heippa. Kiitos.
Lähettäkää viesti, kun pääsette kotiin. -Totta kai.
Huomenta.
Nämä yhdistetään kunniaan, suojelukseen sekä voitokkuuteen…
Siinähän äiti on. Iltaa.
Mitä teet täällä? -Olen lasteni kanssa.
Toinen asuu kuulemma tyttöystävällään. Törmäsin häneen eilen. Aivan hullua.
Missä Marce-täti on? -Hän lähti.
Käskin hänen lähteä kotiin. Minähän olen täällä. Häntä ei tarvita.
Hänellä on tekemistä kotonaankin.
Arvaa mitä. Sain töitä autopesulasta. -Hienoa. Sepä kiva.
Näyttääkö hän tuolta iloisena?
Jos kerran olet iloinen, sinun pitäisi sanoa, että olet iloinen.
Onnittele työstä. Ota minut takaisin. -Ei. Et voi tulla takaisin.
Miten niin? -Et vain voi.
Miten niin en voi tulla takaisin? -Mitä teet?
Mikä sinua oikein vaivaa? -Ei mikään.
Hankin työpaikan, koska nalkutit! -Lähde, isä.
Nyt sanot, etten voi palata kotiin. Autan poikaa läksyissä ja sain töitä.
Tein kaiken, mitä pyysit, ja käsket minua lähtemään.
Mikä sinua vaivaa? Kerro nyt! -Lopeta, isä.
Mitä haluat? -Haluan, että lähdet.
Minne muka menen? Koti on minunkin. Lapseni ovat täällä.
En lähde! Onko sinulla jo uusi?
Älä ole naurettava. -Siis on. Kerro totuus.
Häivy, isä!
Kakista ulos! -Lähde jo, isä!
Lopeta heti!
Etkö näe, että toimin oikein? -Päästä irti!
Sinun pitää kunnioittaa minua!
Ei. Hetkinen.
Anna anteeksi, Eva. Minä en… -Häivy täältä.
Odota nyt! -Häivy!
Se oli vahinko!
Lähde nyt! -Mutta minä…
Poika! -Mene pois!
Selvä. Lähden. -Ulos täältä!
Ei mitään hätää, poikakulta.
Jumalauta! Mitä minun pitää tehdä?
Ei mitään hätää, kultaseni.
Älä päästä häntä enää sisään.
Hän tuli samalla oven avauksella. -Ei se mitään, kulta.
Tilanne on nyt ohi.
Ei hätää. Toisitko minulle jääpussin?
Otitko itse ohjat, vai veikö hän?
Hän ehdotti kaikenlaista. Lähdin rohkeasti mukaan.
Mahtava juttu.
Piditkö siitä? -Paljon.
Hienoa.
Nyt ei vain kannata innostua liikaa. Seuraava päivä on ratkaiseva.
Hän saattaa herätä iloisena. Tai sitten hän haluaa ampua itsensä.
Miksi hän ampuisi itsensä? -Se on vain vertauskuva.
Hänellä oli kuulemma hauskaa. -Sittenhän asia on niin.
Hän hymyili 17 kertaa ja nauroi kahdeksan. -Se on melko paljon
Ota nyt ihan rauhassa.
Odota, että hän antaa merkin. Sitten tiedämme tilanteen.
Selvä.
Matute! -Mitä?
Pyysin lähettämään viestin, mutta hänestä ei ole kuulunut.
Lähetin viestin kello 12.42.
Viesti on mennyt perille, mutta hän ei ole lukenut sitä.
Näköjään. Laita puhelin pois. Keskitytään nyt peliin.
MITÄ KUULUU? PÄÄSITKÖ TURVALLISESTI KOTIIN?
Neljä! Kiroaisin sinua mielelläni, mutten tiedä nimeäsi!
Outoa, ettei hän ole vastannut. -Vauhtia nyt! Kyllä parikymppinen jaksaa.
Sattuikohan jotain?
Juokse tuonne! -Matute!
Jumalauta!
Minne menet? Vessaanko? -Anteeksi.
Anteeksi. -Hei, Goyo!
Pysäyttäkää hänet.
Goyo! -Sinua huudetaan.
Minne menet?
Et kuuntele minua. -Kuuntelenhan minä!
Pariskunnalla on kinaa! -Hän on veljeni, ämmä.
Onko veljesi ämmä? -Goyo!
Goyo!
Odota nyt, Gregorio.
Mikä hemmetti sinua riivaa?
Tärkeät asiat, joista et välitä!
Puhut taukoamatta! Sanoitko muka mitään uutta?
Kuulehan nyt. Olet itsekäs mulkku.
Halusin viettää aikaa kanssasi. -Meitä haukuttiin homoiksi!
Ämmiksi. Se on pahempaa.
Järjestit kohtauksen kaikkien nähden. -Se ei ollut minun syyni!
Olipas. -Eipäs.
Se oli sinun… -Ei!
Tiedän, mikä on vialla.
Harrastit seksiä tasan kerran, ja nyt olet umpirakastunut!
Nyt sinua pelottaa, koska luulet, että hän välttelee sinua.
Räpläät jatkuvasti puhelintasi ja kyttäät, onko hän lukenut viestisi.
Pilasit koko suunnitelman. Siitä et voi syyttää minua vaan itseäsi.
Häivy täältä. Olen kyllästynyt sekoiluusi.
Katso nyt, mitä hän teki sinulle.
Olen kunnossa. -Mennäänkö lääkäriin?
Lähdetään. -Ei tässä mitään.
Oletko varma? -Olen ihan kunnossa.
Oletko Romilla? Mitä hänen vanhempansa sanovat?
Sinun pitää tehdä jotain elämälläsi. Kaipaat jonkinlaista muutosta.
Tiedän. Ehkä saan töitä kulmabaarista. Sieltä vapautuu tiskaajan paikka.
Selvä.
Haluatko, että jään?
Varmistan, ettei sama toistu.
Mikäs siinä.
Saako olla leija! Kolme tuhannella! Auttakaa perheenisää.
Kolme tuhannella. -Kolme tuhannella. Yksi 500:lla. Ostatko?
Niin?
Hei. Etsin rouva Eva Monteroa.
Kuka kysyy? -Goyo!
Poika.
Goyo on äidin ystävä.
Tule sisään. Hän tulee pian. -Selvä.
Olet varmaankin Cuti.
Anteeksi, Cuti.
Äiti. -Niin?
Goyo on täällä. -Kuka?
Hei, Eva Montero. -Mitä teet täällä, Goyo?
Pyysin lähettämään viestin, mutten kuullut teistä.
Lähetin viestin, mutta ette vastanneet. Viesti ei mennyt perille.
Huolestuin ja tulin käymään.
Äitini puhelin meni rikki. -Niin.
Sehän selittää kaiken.
Tämä on sinulle, poika. -Kiitos.
Mistä tiesit osoitteeni?
Se tallentui puhelimeeni, kun tilasin teille aamulla taksin.
Aivan.
Leijassa on Argentiinan lippu! -Kiva juttu.
Ostin myös pienen kasvin, joka voi olla teille tai Cutille.
Anna se vain minulle.
Sitten se on teille. -Onpa se kaunis.
Teillä on mustelma. -Niin.
Aivan. Kaaduin ulkona hetki sitten.
Keitän vettä. Maistuuko mate? -Ei.
Entä tee? -Kyllä.
Tarvitsetko apua, poika? -Kiitos.
Kuka tuo tyyppi oikein on? Mistä ihmeestä löysit hänet?
Älä sano noin. Hän on työkaverini.
Panetko häntä? -Suuta soukemmalle. Olen äitisi.
Panetko? Olit hänen luonaan eilen.
Älä viitsi, Cuti, Muuten kadun sitä, että päästin sinut tänne. Anna olla.
Haen tavarani Romin luota. -Selvä.
Teidän vuoronne. -Niinkö?
Se lentää korkealla. -Niinpä.
Soitan, jos ei ole liian myöhä. Muuten tulen luoksesi.
Hän tuli kotiin. Heippa.
Goyo. Soitin sinulle 40 kertaa.
Mitä tapahtui? Varastettiinko puhelimesi? -Ei. Minulta loppui akku.
Missä olit?
Miten Paraguayun konsertti meni, Saula? -Ei tarpeeksi hyvin. Pitää harjoitella.
Oletko yhä vihainen minulle? Missä olit? -Kävin Parque Patriciosissa.
Minkä takia? -Tapasitko siellä Evan?
Asuuko hän Parque Patriciossa? -Asuu.
Hetkinen.
Harrastitteko seksiä?
Harrastimme. -Tänäänkö Parque Patriciossa?
Eilen. Täällä. -He söivät täällä.
Tiesit siis kaiken.
Eva Monteron puhelin hajosi. Siksi hän ei vastannut.
Hänellä oli mustelma. Hän sanoi kaatuneensa ulkona.
Se ei kuitenkaan ole totta, koska kyseessä oli hematooma.
Saatat joutua vaikeuksiin. Pariskuntia on erilaisia.
Jotkut eivät ole oikeasti erossa. -Onko Eva naimisissa?
Et saa tavata sitä naista enää. -Miksen muka, Saula?
Se on vaarallista.
Väkivaltainen mies voi satuttaa sinua. Ikinä ei voi tietää.
Mistä tiedät, että mies löi häntä?
En tiedäkään, mutta se on ilmiselvää. -Antaa olla.
Mene hetkeksi lepäämään. Syödään sitten rauhassa illallista.
Tapaan Eva Monteron uudelleen.
Tästä pitää tehdä loppu. Hän on täysin naisen pauloissa.
Hän hyödynsi poissaoloani.
Hän meni Goyon kanssa sänkyyn ja palasi sitten miehensä käsivarsille.
Tyypillinen opportunisti. -Miten edes keksit tuollaista?
Hän on hyvä nainen.
Hetkinen. Mitä teet? -Goyo kyttää pullojani.
Nainen vain odotti sopivaa tilaisuutta. Käyn juttelemassa hänelle museolla.
Älä. Pilaat kaiken aikuiselta mieheltä.
Hänellä on Asperger. -Meidän pitää tukea häntä.
Tukeako? Oletko tosissasi?
Tue sitten. Anna hänen särkeä sydämensä.
ELÄMÄNI MESTARIT
Tuolla.
Autopesulako? -Niin.
Odottakaa tässä.
Herra Miguel!
Miguel Aguirre!
Miguel!
Sinua kysytään.
Huomenta, herra Miguel Aguirre.
Anteeksi. Tähän menee vain hetki. Tulin puhumaan Eva Monterosta.
Kuka olet?
Gregorio Villanueva. Olen töissä Museo de Bellas Artesissa.
Eva on mahtava nainen, joka ansaitsee rinnalleen hyvän miehen.
Miehen, joka osaa huolehtia hänestä ja rakastaa häntä vastuullisesti.
Hänellä on mustelma kasvoissaan.
En usko, että se on tullut kaatumisesta.
Jos te siis löitte häntä, pyydän, ettette satuta häntä enää koskaan.
Lopeta! -Miten kehtaat?
Lopeta! -Senkin idiootti!
Lopeta! -Mikä sinua riivaa?
Älä tule neuvomaan minua! -Lopeta jo!
Pois tieltä! Mikä tätä ääliötä risoo?
Häivy! -Idiootti!
Senkin mammanpoika! -Lopeta!
Lopeta. -Anna jo olla. Tilanne on ohi.
Seis!
Mennään.
Joku haukotteli eilen Rembrandtin edessä.
Vain kunnon idiootti tekisi niin. -Juuri niin.
Jatkan kierrosta. Italialaiset odottavat.
Huomenta, Miranda. -Hei, Eva. Huomenta.
Voisimmeko jutella hetken, Goyo?
Lähdenkin tästä vessaan.
Kiitos. -Eipä kestä.
Onko se totta?
Menitkö mieheni työpaikalle?
Miksi, Goyo?
Hän satuttaa tietä, Eva Montero. -Miksi ihmeessä sekaannut asiaan?
En tarvitse apuasi. Tilanne on nyt paljon pahempi.
Hän luulee, että minulla on toinen, ja sinä menit varmistamaan asian.
Ei, Goyo!
Sinun ei tarvitse suojella minua. Kuka edes olet minua suojelemaan?
Rakastelimme lauantai-iltana. -Entä sitten?
Luuletko, että olemme nyt pari? Asia ei ole niin. Toimin väärin.
Se ei ole sinun syysi vaan minun, koska antauduin halujeni valtaan.
Antautuminen ei ole väärin.
Onpas! Se oli todella väärin!
Halusin vain olla kanssasi ja jutella. Nautin siitä, miten hyvin kohtelit minua.
En ajatellut tunteitasi. Etkö ymmärrä? -En ymmärrä.
Goyo.
Katso nyt minua. Se, mitä tapahtui, oli väärin.
Nyt odotat minulta jotain sellaista, mitä en voi antaa. Ymmärrätkö?
En ymmärrä!
Kaksikymmentä, 18, 16…
Goyo!
Etkö olekin Eva? -Olen.
Älä suotta nouse.
Olen Saula. Gregorion sisko. -Niin. Mitä kuuluu?
Hauska tavata. Miten Goyo voi?
Hän sai rauhoittavia.
Tilanne oli vakava.
Hänelle olisi voinut käydä huonosti. -Tiedän sen.
Tiesitkö siis veljeni oireyhtymästä?
Tiesin. -Se ei vain ollut sinusta tärkeää.
Vai etkö vain välittänyt paskaakaan? -Välitän Goyosta.
En ymmärrä sinua.
Ajattelin kyllä hänen oireyhtymäänsä,
kun olimme yhdessä, mutta…
En tiedä. Sitten lakkasin ajattelemasta.
Se oli kaunista meille molemmille.
Tiedän, että se oli väärin. Toisaalta ei ollut. Tilanne on sekava.
Minä…
En ole tavannut ketään Goyon kaltaista.
Hänen kanssaan oli hyvä olla.
Et ole hyväksi hänelle.
Tapahtunut on siitä selvä merkki.
En halunnut satuttaa häntä.
Satutit silti.
Mitä teet?
Eikö täällä saa polttaa missään? -Tämä on sairaala.
Hän yritti tappaa itsensä. Tajuatko? -Hän vain suuttui.
Tunteet saivat hänet sekaisin.
Emme voi kieltää sitä, Matute. Hän seisoi keskellä Avenida Libertadoria.
Nainen käytti häntä hyväkseen. Hän on aikuinen ja tietää, mitä tekee.
Goyo ei tapaa häntä enää ikinä. -Menitkö puhumaan Evalle?
Tietenkin. -Eikä.
Voit hokea aivan rauhassa, että hän on aikuinen, joka pärjää.
Hän ei pärjää. Katso nyt häntä.
Mitä teet? -Se putosi vahingossa.
Tervetuloa, Magdalena. -Kiitos.
Onko Gregorio huoneessaan? -Kutsun hänet.
Ei tarvitse. Ota rauhassa, Saula. Hän tuntee minut kyllä.
Sisaruksesi kertoivat kaiken.
Kuuletko minua?
Aika vaatii veronsa.
Vanhenemme.
Siinä on hyvääkin.
Tärkeiltä vaikuttaneet asiat muuttavat vähitellen muotoaan.
Niistä tulee tarinoita.
Tai ne unohtuvat.
En ikinä unohda Eva Monteroa.
En koske sinuun.
Maali!
Niin sitä pitää! -Hyvää työtä, Cuti!
Onpa hieno.
Katsotaan, miltä se näyttää.
Paitahan näyttää hyvältä.
Kaikki naiset rakastuisivat sinuun. Olen nyt ihan tosissani.
Toin myös klassisemman, joka on enemmän tyyliäsi.
Katsotaanpa. Pidätkö siitä?
Haluatko sovittaa sitä?
Sovitan sitä myöhemmin.
Selvä. Tee se ihan milloin haluat.
Hei.
-Mitä kuuluu?
Oletko kuullut Goyosta?
Hän on yhä lomalla. -Aivan. Tiedätkö, milloin hän palaa?
En. -Vai niin. Ei se mitään.
Nähdään. -Nähdään myöhemmin.
Kutsutko minua vanhaksi? -En, vaan ihan vain seksistiksi.
Goyo ei tule alakertaan. Lähden ulos.
Sinun ei pitäisi rohkaista häntä olemaan naistenmies tällaisella hetkellä.
Nyt en ymmärrä.
Puhutko nyt ostamistani paidoista?
Olimme kahden, kun näytin ne hänelle. Minkä nurkan takana olet piileskellyt?
En ole samaa mieltä kanssasi.
Tiedämme, ettei Goyo ole enää lapsi.
Hän on mies, joka on tullut torjutuksi ja käyttäytyy sen mukaisesti.
Hänellä on pakkomielle siihen naiseen. Työnnät hänet taas samaan ansaan.
Haluatko hänelle vielä pahempaa? -Lopeta, Saula.
Lopeta itse. Varsinainen tukija.
Hän hoitaa kyllä omat asiansa ilman sinuakin ja pärjää mainiosti.
Sinähän haluat, että kaikki on aina hyvin.
Etkö halua sitä hänelle? -Lopeta jo.
Haluat vain, että sinulla menee hyvin.
Haluat palata huolettomaan elämääsi mahdollisimman nopeasti.
Ahdistut täällä. -Lopeta, Saula.
En tullut tänne tämän takia. -Miksi sitten?
Tapaamaan poikaani.
Luuletko, etten koskaan rakastanut häntä?
Rakkaus on monimutkainen juttu. -Rauhoitutaanpa nyt.
Nyt ei ole hyvä hetki. Meidän pitää keskittyä Goyoon.
Haluatko, että tunnen syyllisyyttä? En kaipaa siihen sinun apuasi.
Tunnen syyllisyyttä, koska synnytin hänet.
Hän tuli kehostani tuollaisena. -Kukaan ei syytä sinua siitä.
Uskomatonta.
Yritin vaikka kuinka monta kertaa.
En ymmärrä häntä. Eikä hän minua.
Se on hyvin turhauttavaa ja tuskallista.
En saa yhteyttä omaan poikaani.
En vastannut hänen tarpeisiinsa, koska en tiennyt, mitä hän tarvitsee!
Te kaksi tunnutte tietävän. Minähän tässä olen se, joka on pihalla.
Goyo ei ole pihalla. Etkö edes tajua sitä?
Voisitko olla vihaamatta minua hetken?
En ikinä sopinut tähän perheeseen.
En vaimona, äitinä enkä äitipuolenakaan.
Kuulin sitä paitsi teidän sanovan,
että tapoin isänne sillä typerällä Vietnamin-lomalla.
Tuo ei ole totta.
Hänellä ei ollut turvavyötä. Joku ajoi suoraan automme perään.
Ajoit humalassa. -Muistatko, millainen isäsi oli?
Hän oli enemmän humalassa kuin minä. Jonkun oli pakko ajaa autoa.
Hän kuoli.
Kaikki hajosi käsiin.
En tiennyt, mitä tehdä. Päätin paeta.
Tapasin Félixin. Hän ymmärsi minua.
Hänkin oli paennut vaikeuksiaan. Maaseutu oli meille hyvä piilopaikka.
Olin silloin itsekäs.
Olin vastuuton.
Olin hyödytön.
Olin syyllinen.
Olin huono äiti.
Olin sitä, mitä osasin olla.
Tai mitä en voinut olla.
Kunnes en ollut mitään.
Lähden hetkeksi Julitan luo.
En ansaitse tätä.
En tiedä, yrittikö poikani tappaa itsensä.
En ymmärrä. Tämä on kamala tilanne.
Minun pitää oppia.
Minun pitää oppia ymmärtämään.
Kaikki on hyvin. Anteeksi.
Eva.
Seuraava asema on Las Heras.
Mitä teet täällä, Saula?
Sinun pitää unohtaa se nainen. -Ei!
Hän on aivan erilainen kuin sinä. Hänellä on aivan toisenlainen elämä.
Et tunne Eva Monteroa, Saula! -Näen, että kärsit hänen takiaan.
Kärsimykseni ei ole Eva Monteron syy! -Älä huuda.
Eva Monteroa ei saa syyttää siitä, mitä minulle tapahtuu!
Hänellä on paljon murheita, joista et tiedä mitään, Saula!
Eva Montero ei ole vielä kokenut sitä, mikä voi tehdä hänet onnelliseksi.
Hän turvautuu siihen, mikä ei toimi.
Hän pelkää, ja pelko sumentaa ajatukset.
Hän oli onnellinen, kun olimme yhdessä. Sitten hän alkoi taas ajatella.
Olen vain huolissani sinusta.
Jos et hyväksy Eva Monteroa, en voi koskaan hyväksyä huolenpitoasi.
Hyvää huomenta.
Huomenta, rouva.
Mitä?
Vietkö tämän hänelle?
En. Vie sinä vain.
Maistuuko kahvi? Se on tuoretta.
Mikäs siinä. Kiitos.
Voinko tulla sisään?
Näytätpä komealta.
Näytät hyvältä smokissa.
Se on erityistilaisuuksia varten. -Niin tietenkin.
Onpa kaunis maalaus.
Onko hän muusasi?
Tietysti.
Hän on kuin renessansin muusat. Vähän kuin Simonetta Vespucci.
Tiedät kai, kenestä puhun.
Niin. -Aivan. Tiedät paljon taiteesta.
Muusilla oli oma tehtävänsä suurten taiteilijoiden elämässä.
Muusat inspiroivat ja valistivat heitä.
Se on hyvä asia.
Joskus siitä ei tullut mitään suurempaa.
Se oli silti tärkeää ja ihanaa. Eikö?
Hyvää huomenta. -Huomenta, rouva.
Lähden nyt.
Hyvää matkaa. Terveisiä Félixille.
Ilman muuta.
Oletko lähdössä?
Olen.
Tarvitsette uuden sateenvarjon, Eva Montero.
Niin.
Onko maalaus valmis?
Oliko teistä yhä virhe olla kanssani lauantaina 27. lokakuuta?
Ei.
Satutin sinua, Goyo.
Sanoinhan, että olen huono suhteissa.
Meillä kaikilla on puutteemme.
Teillä on vakavampi ongelma.
Olette menettäneet uskon itseenne.
Etsitte eksyneenä sitä, mitä teillä jo on.
Olette vahva. Luulette olevanne heikko.
Lapsenne rakastavat teitä.
Toisesta tulee presidentti. -Niin.
Teillä on minut.
Olen erilainen kuin muut miehet, mutta olen ainoa, joka rakastaa teitä.
Juuri tuollaisena.
Eksyneenä ja epätäydellisenä.
Tekstitys: Milka-Maria Mauranen